(ધોળકા (ગુજરાત)ના વતની ભાઈશ્રી – મગન ‘મંગલપંથી’ પ્રાથમિક શિક્ષક છે. તેમને ગ઼ઝલ સાહિત્ય પ્રકારમાં ખૂબ જ દિલચસ્પી છે. તેઓશ્રી સ્વસર્જન કરવા ઉપરાંત અન્યોને પ્રોત્સાહિત કરવા ફેસબુક ઉપર ‘ગ઼ઝલ તો હું લખું’ નામે ગ્રુપ પણ ચલાવે છે, જેમાં ગ઼ઝલના છંદ-બંધારણ અંગે ચર્ચા કરવામાં આવે છે. ગ્રુપમિત્રોએ પોસ્ટ કરેલી ગ઼ઝલોની ખામીઓ-ખૂબીઓ અંગે પણ ચર્ચાઓ થાય છે. આ ગ્રુપ દ્વારા હાલ સુધીમાં ત્રણ સહિયારા ગ઼ઝલસંગ્રહોનું પ્રકાશન પણ કરવામાં આવ્યું છે. તેમણે ‘સંગતિ’ અને ‘ગ઼ઝલગઢ’ એવા બે ગ઼ઝલસંગ્રહોનું સંપાદન પણ કર્યું છે. આ ઉપરાંત તેઓશ્રી ટૂંકી વાર્તા, લઘુકથા વગેરે પણ લખે છે, જે અવારનવાર વિવિધ સામયિકોમાં પ્રકાશિત થાય છે. ‘વેગુ’ માટે તેમની ગ઼ઝલો મોકલવા બદલ તેમને ખૂબ ખૂબ ધન્યવાદ. – ‘વેગુ’ સાહિત્ય સમિતિ)